stanford-oval/wikipedia huggingface dataset:
שיאים וסטטיסטיקות של הפרמייר ליג
סטטיסטיקות ושיאי שחקנים > בישולים

| דירוג | שם | בישולים | משחקים | יחס בישולים | עמדה | בישול ראשון | בישול אחרון |
| --- | --- | --- | --- | --- | --- | --- | --- |
| 1 | ויילס ראיין גיגס | 162 | 632 | 0.26 | קשר | 1992-93 | 2012-13 |
| 2 | ספרד ססק פברגאס | 111 | 350 | 0.32 | קשר | 2004-05 | 2017-18 |
| 3 | אנגליה ויין רוני | 103 | 491 | 0.21 | חלוץ | 2002-03 | 2017-18 |
| 4 | בלגיה קווין דה בראונה | 102 | 242 | 0.42 | קשר | 2015-16 | 2022-23 |
| 4 | אנגליה פרנק למפארד | 102 | 609 | 0.17 | קשר | 1997-98 | 2014-15 |
| 6 | הולנד דניס ברגקאמפ | 94 | 315 | 0.30 | חלוץ | 1995-96 | 2005-06 |
| 7 | ספרד דויד סילבה | 93 | 309 | 0.30 | קשר | 2010-11 | 2019-20 |
| 8 | אנגליה סטיבן ג'רארד | 92 | 504 | 0.18 | קשר | 1999-00 | 2014-15 |
| 9 | אנגליה ג'יימס מילנר | 87 | 619 | 0.14 | קשר | 2004-05 | 2022-23 |
| 10 | מצרים מוחמד סלאח | 86 | 292 | 0.29 | חלוץ | 2017-18 | 2024-25 |
מספר הבישולים הגבוה ביותר של שחקן בכל הזמנים: 162, ריאן גיגס
מספר הבישולים הגבוה ביותר של שחקן בעונה: 20
תיירי הנרי (ארסנל): 2002-03
קווין דה בראונה (מנצ'סטר סיטי): 2019-20
מספר הבישולים הגבוה ביותר של שחקן במשחק אחד: 4
דניס ברגקאמפ עבור ארסנל (נגד לסטר סיטי): 20 בפברואר 1999
חוסה אנטוניו רייס עבור ארסנל (נגד מידלסבורו): 14 בינואר 2006
ססק פברגאס עבור ארסנל (נגד בלקברן רוברס): 4 באוקטובר 2009
עמנואל אדבאיור עבור טוטנהאם הוטספר (נגד ניוקאסל יונייטד): 11 בפברואר 2012
סנטי קאסורלה עבור ארסנל (נגד ויגאן את'לטיק): 14 במאי 2013
דושאן טאדיץ' עבור סאות'המפטון (נגד סנדרלנד): 18 באוקטובר 2014
הארי קיין עבור טוטנהאם הוטספר (נגד סאות'המפטון): 20 בספטמבר 2020 (היחיד שבישל את כל הארבעה לשחקן אחד (סון יונג מין))
פול פוגבה עבור מנצ'סטר יונייטד (נגד לידס יונייטד): 16 באוגוסט 2021
השחקן שהגיע הכי מהר ל-50 בישולים: קווין דה בראונה, תוך 123 הופעות
רצף המשחקים הארוך ביותר של שחקן בהם בישל: 7, מסוט אוזיל (עבור ארסנל): 26 בספטמבר עד 21 בנובמבר 2015
מספר הבישולים הרב ביותר של שחקן אחד לאחר: 24, פרנק למפארד לדידייה דרוגבה
סטטיסטיקות ושיאי שחקנים > שוערים

| דירוג | שם | שערים נקיים | משחקים | יחס שערים נקיים | עונה ראשונה | עונה אחרונה |
| --- | --- | --- | --- | --- | --- | --- |
| 1 | צ'כיה פטר צ'ך | 202 | 433 | 0.46 | 2004-05 | 2018-19 |
| 2 | אנגליה דייוויד ג'יימס | 169 | 572 | 0.30 | 1992-93 | 2009-10 |
| 3 | אוסטרליה מארק שוורצר | 151 | 514 | 0.29 | 1996-97 | 2014-15 |
| 4 | ספרד דויד דה חאה | 147 | 415 | 0.35 | 2011-12 | 2022-23 |
| 5 | אנגליה דייוויד סימן | 141 | 344 | 0.41 | 1992-93 | 2003-04 |
| 6 | אנגליה נייג'ל מרטין | 137 | 372 | 0.37 | 1992-93 | 2005-06 |
| 7 | ספרד פפה ריינה | 136 | 297 | 0.46 | 2005-06 | 2019-20 |
| 8 | הולנד אדווין ואן דר סאר | 132 | 313 | 0.42 | 2001-02 | 2010-11 |
| 8 | ארצות הברית טים הווארד | 132 | 399 | 0.33 | 2003-04 | 2015-16 |
| 8 | ארצות הברית בראד פרידל | 132 | 450 | 0.29 | 1997-98 | 2013-14 |
מספר השערים הנקיים הגבוה ביותר של שוער בכל הזמנים: 202, פטר צ'ך
מספר השערים הנקיים הגבוה ביותר של שוער בעונה: 24, פטר צ'ך (עבור צ'לסי): 2002-03
רצף המשחקים הארוך ביותר של שוער ללא ספיגת שער: 14 משחקים (1,311 דקות), אדווין ואן דר סאר (עבור מנצ'סטר יונייטד): 2008-09
מספר השערים הנקיים הגבוה ביותר של שוער עבור מועדון אחד: 162, פטר צ'ך עבור צ'לסי
מספר ההצלות הגבוה ביותר של בעיטות עונשין: 13, דייוויד ג'יימס
מספר השערים הגבוה ביותר של שוער (ללא שערים עצמיים): 1
פטר שמייכל עבור אברטון (נגד אסטון וילה): 20 באוקטובר 2001
בראד פרידל עבור צ'רלטון את'לטיק (נגד בלקברן רוברס): 21 בפברואר 2004
פול רובינסון עבור טוטנהאם הוטספר (נגד ווטפורד: 17 במרץ 2007
טים הווארד עבור אברטון (נגד בולטון וונדררס): 4 בינואר 2012
אסמיר בגוביץ' עבור סטוק סיטי (נגד סאות'המפטון): 2 בנובמבר 2013
אליסון בקר עבור ליברפול (נגד וסט ברומיץ' אלביון): 16 במאי 2021
סטטיסטיקות ושיאי שחקנים > משמעת

מספר העבירות הגדול ביותר של שחקן בכל הזמנים: 633, גארת' בארי
מספר הכרטיסים הצהובים הגבוה ביותר של שחקן בכל הזמנים: 123, גארת' בארי
מספר הכרטיסים האדומים הגבוה ביותר של שחקן בכל הזמנים: 8
דאנקן פרגוסון (אברטון): 1994-95 עד 2005-06
פטריק ויירה (ארסנל): 1997-98 עד 2003-04
ריצ'רד דאן (אברטון ומנצ'סטר סיטי): 1998-99 עד 2008-09
מספר הכרטיסים הצהובים הגבוה ביותר של שחקן בעונה: 14
מארק יוז (סאות'המפטון): 1998-99
רובי סאבג' {לסטר סיטי): 2001-02
שייק טיוטה (ניוקאסל יונייטד): 2010-11
לי קטרמול (סנדרלנד): 2014-15
חוזה הולבאס (ווטפורד): 2016-17
אטיין קאפו (ווטפורד): 2018-19
מספר הכרטיסים האדומים הגבוה ביותר של שחקן בעונה: 3
ויני ג'ונס (וימבלדון): 1995-96
סלאבן ביליץ' (אברטון): 1997-98
דייוויד באטי (ניוקאסל יונייטד): 1997-98
קרייג שורט (בלקברן רוברס): 2001-02
פרנק קוודרואה (מידלסבורו): 2002-03
וס בראון (סנדרלנד): 2013-14
ויקטור וניאמה (סאות'המפטון): 2015-16
הכרטיס הצהוב המהיר ביותר בפרמייר ליג: 24 שניות, סקוט מקטומיני עבור מנצ'סטר יונייטד (נגד ניוקאסל יונייטד): 26 בדצמבר 2019
רצף ההופעות הארוך ביותר של שחקן ללא כרטיס: 201, ג'ון בארנס
מספר בעיטות העונשין הגבוה ביותר לחובת שחקן: 5, דוד לואיז
ההשעיה הארוכה ביותר של שחקן: 12 משחקים, ג'ואי ברטון: השחקן נמצא אשם בשתי תקריות אלימות שהתפתחו לאחר שהורחק מהמשחק נגד מנצ'סטר סיטי ב-23 במאי 2012.
סטטיסטיקות ושיאי שחקנים > זכיות

מספר התארים הרב ביותר של שחקן בכל הזמנים: 13, ריאן גיגס: 1992-93, 1993-94, 1995-96, 1996-97, 1998-99, 1999-00, 2000-01, 2002-03, 2006-07, 2007-08, 2008-09, 2010-11 ו-2012-13
מספר הזכיות הרב ביותר בתואר שחקן העונה: 2
תיירי הנרי (ארסנל): 2003-04 ו-2005-06
כריסטיאנו רונאלדו (מנצ'סטר יונייטד): 2006-07 ו-2007-08
נמניה וידיץ' (מנצ'סטר יונייטד): 2008-09 ו-2010-11
מספר הזכיות הרב ביותר בתואר שחקן החודש: 7, סרחיו אגוארו (מנצ'סטר סיטי): אוקטובר 2013, נובמבר 2014, ינואר 2016, אפריל 2016, ינואר 2018, פברואר 2019 וינואר 2020
סטטיסטיקות ושיאי מאמנים

מספר התארים הרב ביותר של מאמן בכל הזמנים: 13, אלכס פרגוסון (מנצ'סטר יונייטד): 1992-93, 1993-94, 1995-96, 1996-97, 1998-99, 1999-00, 2000-01, 2002-03, 2006-07, 2007-08, 2008-09, 2010-11 ו-2012-13
מספר העונות הרב ביותר של מאמן בכל הזמנים: 22, ארסן ונגר (ארסנל): 1996-97 עד 2017-18
מספר המשחקים הרב ביותר של מאמן בכל הזמנים: 828, ארסן ונגר (ארסנל): 1996-97 עד 2017-18
מספר הניצחונות הרב ביותר של מאמן בכל הזמנים: 410, אלכס פרגוסון (מנצ'סטר יונייטד): 1992-93 עד 2012-13
מספר הנקודות הגבוה ביותר של מאמן בכל הזמנים: 1,752, אלכס פרגוסון (מנצ'סטר יונייטד): 1992-93 עד 2012-13
מספר הקבוצות הרב ביותר של מאמן בפרמייר ליג: 8, סם אלרדייס: בולטון וונדררס, ניוקאסל יונייטד, בלקברן רוברס, וסטהאם יונייטד, סנדרלנד, קריסטל פאלאס, אברטון ווסט ברומיץ' אלביון
מספר הזכיות הרב ביותר בתואר מאמן העונה: 11, אלכס פרגוסון (מנצ'סטר יונייטד): 1993-94, 1995-96, 1996-97, 1998-99, 1999-00, 2002-03, 2006-07, 2007-08, 2008-09, 2010-11 ו-2012-13
מספר הזכיות הרב ביותר בתואר מאמן החודש: 27, אלכס פרגוסון (מנצ'סטר יונייטד): אוגוסט 1993, אוקטובר 1994, פברואר 1996, מרץ 1996, פברואר 1997, אוקטובר 1997, ינואר 1999, אפריל 1999, אוגוסט 1999, מרץ 2000, אפריל 2000, פברואר 2001, אפריל 2003, דצמבר 2003, פברואר 2005, מרץ 2006, אוגוסט 2006, אוקטובר 2006, פברואר 2007, ינואר 2008, מרץ 2008, ינואר 2009, אפריל 2009, ספטמבר 2009, ינואר 2011, אוגוסט 2011 ואוקטובר 2012
המאמן המהיר ביותר להשיג 100 ניצחונות ליגה: פפ גוורדיולה, תוך 134 משחקים
מספר ההעפלות לפרמייר ליג הגבוה ביותר לזכות מאמן: 4, סטיב ברוס: עם ברמינגהאם סיטי (2001-02 ו-2006-07) והול סיטי (2012-13 ו-2015-16)
מספר הירידות מהפרמייר ליג הגבוה ביותר לזכות מאמן: 3, דייב באסט: עם שפילד יונייטד (1993-94), נוטינגהאם פורסט (1996-97) ולסטר סיטי (2001-02)
התקופה הארוכה ביותר של מאמן בפרמייר ליג: 21 שנים ו-224 ימים, ארסן ונגר (ארסנל): 1 באוקטובר 1996 עד 13 במאי 2018
התקופה הקצרה ביותר של מאמן בפרמייר ליג:
מספר הימים המועט ביותר: 41 ימים, לס ריד (צ'רלטון את'לטיק): 14 בנובמבר עד 24 בדצמבר 2006
מספר המשחקים המועט ביותר: 4 משחקים, פרנק דה בור (קריסטל פאלאס): 26 ביוני עד 10 בספטמבר 2017
הערות שוליים

↑  James Ward-Prowse: Is Southampton midfielder the new Premier League free-kick king?, bbc, ב-1 בנובמבר 2020
↑  Who has scored the most hat-tricks in a single season?, הגרדיאן, ב-10 באוקטובר 2007
↑  MAESTRO Harry Kane sets Premier League record as partnership with Heung-min Son continues to thrive – with Gareth Bale set to bolster Tottenham attack, talk sport, ב-20 בספטמבר 2020
↑  De Bruyne sets League record for quickest 50 assists, פרמייר ליג, ב-27 באוגוסט 2019
↑  Premier League: Every time a goalkeeper has scored a goal, GiveMeSport, ב-26 במרץ 2020
↑  Man Utd midfielder McTominay picks up fastest Premier League booking in at least 13 years, GOAL, ב-26 בדצמבר 2019
↑  Premier League good guys: The best disciplinary records, Sky Sports, ב-23 בנובמבר 2013
↑  Joey Barton: QPR captain banned for 12 matches by FA, BBC, ב-23 במאי 2012
↑  Guardiola breaks Mourinho's record for fastest to 100 Premier League wins, GOAL, ב-29 בדצמבר 2019
↑  21 December 1996: Bryan Robson's Boro call in sick with flu, הגרדיאן, ב-19 בדצמבר 2009
↑  Portsmouth lose nine points for entering administration, בי.בי.סי, ב-17 במרץ 2010
גארת' בארי. שיאן ההופעות בפרמייר ליג
אלן שירר. שיאן הכיבושים בפרמייר ליג
ריאן גיגס. שיאן הבישולים בפרמייר ליג
פטר צ'ך. הכי הרבה משחקים ללא ספיגה בפרמייר ליג
חיה שחם

חיה שחם
חיה שחם (וַינשל) (נולדה ב-1944) היא חוקרת ספרות ישראלית, פרופסור אמריטה בחוג לספרות עברית והשוואתית באוניברסיטת חיפה.
ביוגרפיה

נולדה בחיפה, סיימה את לימודיה בתיכון קרית-חיים ושירתה בצה"ל בחיל ההנדסה.
למדה ספרות ולשון עברית ומקרא לתואר ראשון באוניברסיטת חיפה (בהיותה שלוחה של האוניברסיטה העברית) והשלימה לימודים לתעודת הוראה. לימדה שנים אחדות בבית ספר תיכון ואחר כך למדה לתואר שני באוניברסיטת חיפה ולתואר שלישי – באוניברסיטה העברית בירושלים. עבודת הדוקטורט שלה שנכתבה בהדרכת פרופ' דן מירון עוסקת בהשפעת שירתו של נתן אלתרמן על שירת דור הפלמ"ח וחבורת "לקראת". משנת 1973 ועד פרישתה לגמלאות לימדה בחוג לספרות עברית (לימים – החוג לספרות עברית והשוואתית) באוניברסיטת חיפה.
ייסדה את "בימת ספר" באוניברסיטה ומילאה בה תפקידים שונים: ראש החוג לספרות עברית והשוואתית (בין השנים 2004–2009), חברה בסנאט האוניברסיטה, חברה במועצת הרשות ללימודים מתקדמים ובוועדות המחקר וההוראה בפקולטה למדעי הרוח. בין השנים 2005–2014 שימשה כעורכת-שותפת וכעורכת בכתב-העת "דפים למחקר בספרות". הייתה חברה בוועדות פרסים באוניברסיטה (פרס רון אדלר, פרס ליס מלר) ומחוצה לה (פרס אברהם קריב לביקורת הספרות, פרס לנדאו לחקר הספרות, פרס ברנשטיין, פרס ביאליק לספרות יפה, פרס יהודה עמיחי לשירה, ופרס ישראל לספרות).
הייתה נשואה לאורי שחם עד לפטירתו, אם לשניים.
מחקריה

חיה שחם פרסמה ספרים, מאמרים ורצנזיות בתחום חקר הספרות העברית החדשה – שירה ופרוזה. המתודה העיקרית המנחה אותה במחקריה היא ההשוואתית. מחקריה שמים דגש על השפעה ספרותית, על בין-טקסטואליות ועל היבטים פמיניסטיים בכתיבת נשים.
מחקריה > הדים של ניגון

ספרה הדים של ניגון (1997) עוסק בתופעת ההשפעה הספרותית דרך מקרה מבחן בולט בתולדות השירה העברית: השפעת שירתו המוקדמת של אלתרמן על שירתם של משוררי דור הפלמ"ח וחבורת "לקראת".
הספר בוחן זיקות מגוונות בין שירת הדור הצעיר בשנות הארבעים וראשית שנות החמישים (של המאה העשרים) ובין שירתו של אלתרמן, ותופעת ההשפעה הספרותית זוכה בו לדיון ולניתוח באמצעות אמות מידה שיטתיות, הנשענות על "סולם" של השפעות אשר עוצב בידי המחברת. "השפעת אלתרמן", כפי שעולה ממחקר זה, הוא מושג מורכב, המדגים אגב כך את מורכבותו של מושג ההשפעה הספרותית בכלל.
מחקריה > נשים ומסכות

בספרה נשים ומסכות (2001) בוחנת שחם תדמיות שאולות בשירת הנשים העברית וכן את ייצוגי הדמות הנשית באמצעות תדמיות אלה, בשורה ארוכה של שירי משוררות עבריות.
זהו ספר הכתוב מנקודת מבט מחקרית פמיניסטית ותוך שימוש בחומרים תאורטיים פמיניסטיים, שחלקם מרוכז בהקדמה לספר וחלקם מוטמע בתוך פרקיו. בספר נבדקים היבטים פואטיים-תרבותיים של תופעת השימוש בדמויות נשיות מתוך הקאנון התרבותי, לצורך אמירה אקטואלית ופמיניסטית בשירי משוררות עבריות. הבדיקה נעשית באמצעות עיון וניתוח בטקסטים שיריים בעלי מאפיינים בין-טקסטואליים, שבמרכזם דמות נשית מתוך טקסט קאנוני מוקדם.
מחקריה > קרובים רחוקים

ספרה קרובים רחוקים (2004) עוסק מזוויות התבוננות מגוונות ותוך שימוש במתודות השוואתיות בבחינתם של היבטים בין-טקסטואליים בספרות העברית החדשה. הספר כולל מבוא ובו סקירת התאוריות הנוגעות בתופעת הבין-טקסטואליות, וכן – שלושה שערים שבכל אחד מהם ארבעה עיונים. שערים אלה מתמקדים בהיבטים בולטים של תופעת הבין-טקסטואליות בספרות העברית המודרנית.
מחקריה > בדק בית

לעומת שלושת ספריה הקודמים של שחם, ספרה בדק בית (2012) אינו מעמיד במרכזו בדיקת היבטים בין-טקסטואליים, אלא בוחן יצירות שמציבות מראָה ביקורתית אל מול המציאות הארץ ישראלית והישראלית. רוב היצירות הנדונות בו – להוציא את הפזמונים בפרק הנספח המוקדש להם – מבטאות בדרך כלל סוגים של אי-נחת כלפי מציאות זו, ובתקופות מסוימות גם אי-הסכמה פוליטית, לאומית, חברתית או תרבותית, הניצבת אל מול הזרם המרכזי. מדובר בתפישות המסוננות דרך פריזמות אידאולוגיות, בדרך כלל – מובלעות ומתחפשות (למשל בפרקים על הצלבנים ועל עץ הזית). הספר מספק מבט מחקרי על פניה האידאולוגיות של הספרות העברית שנכתבה בארץ בעיקר במאה ה–20.
מחקריה > על גבול האור

על גבול האור (2017), ספרה החמישי של שחם, מוקדש לעיונים ביצירתה של לאה גולדברג. העיון בנושאים הנדונים בספר מתבסס בעיקר על חתכי אורך, המאפשרים להאיר את הנושאים הנחקרים במבט דיאכרוני, לאורך ציר הזמן. בדיוּנים הנפרשים בספר נחשפים הן היבטים מובלעים בפואטיקה של שירת גולדברג והן נושאים ייחודיים שיצירתה נדרשת להם, ואשר לא הושם עליהם דגש במחקר ובביקורת על יצירתה, או שלא נדונו בהם כלל.
להיבטים הארספואטיים המובלעים שהספר דן בהם שייכת תופעת השירים חוצי-המגדר, שבהם דובר קול גברי, ה"מופעל" על ידי מחַברת אישה. פרק אחר מתבונן בדרך שבה מפעילה המשוררת ביצירותיה דמויות נשיות מוּכרות מתוך רבדיה השונים של התרבות (מקרא, מיתולוגיה יוונית, מעשיוֹת, יצירות ספרות נודעות) ומשתמשת בהן כאַלוזיות, המרמזות מן הכללי אל האישי ומתפקדות כמסכות בדרגות שקיפות שונות.
פרק נוסף, הנוגע בהיבטים ארס-פואטיים מובלעים, עוסק באזכורים מתוך שיר השירים, השזורים ביצירת גולדברג. הפרק מבליט הן את מקומו של שיר השירים בעולמה והן את עמדתה הפואטית הלא-שגרתית כלפי שיר השירים.
ספריה

גנזים ו', קובץ לתולדות הספרות העברית בדורות האחרונים, (עריכה משותפת עם חיים שוהם), אגודת הסופרים העברים במדינת ישראל, מכון "גנזים", תל אביב, תשנ"ד (1994).
הדים של ניגון – שירת דור הפלמ"ח וחבורת "לקראת" בזיקתה לשירת אלתרמן, הקיבוץ המאוחד ואוניברסיטת חיפה, 1997.
נשים ומסכות: מאשת לוט עד סינדרלה – תדמיות שאולות וייצוגי הדמות הנשית בשירי משוררות עבריות, הקיבוץ המאוחד, 2001.
קרובים רחוקים – בין-טקסטואליות, מגעים ומאבקים בספרות העברית החדשה, הוצאת הספרים של אוניברסיטת בן-גוריון בנגב, 2004.
בֶּדֶק בַּיִת – על לבטי זהות, אידאולוגיה וחשבון נפש בספרות העברית החדשה, מכון בן-גוריון לחקר ישראל והציונות, אוניברסיטת בן-גוריון בנגב, 2012.
על גבול האור – חתכים והתבוננויות ביצירת לאה גולדברג, הוצאת אוניברסיטת בר-אילן, 2017.
לקריאה נוספת

אמיר בנבג'י ויגאל שוורץ, "חיה שחם", בתוך לקסיקון הקשרים לסופרים ישראלים, עורכים זיסי סתוי ויגאל שוורץ, כנרת זמורה ביתן, תשע"ד 2014, עמ' 915–916.
שי חורב, חיה שחם, בלקסיקון החיפאים אישים ודמויות בחיפה, דוכיפת הוצאה לאור, עמ' 361, 2018.
רות נצר, מי ישמע לקול הזה אם לא יספרו לנו אודותיו?, באתר הארץ, 4 בדצמבר 2001
מירי פז, מה בין אשת לוט, סינדרלה ואופליה. ידיעות אחרונות, המוסף לשבת - תרבות, ספרות, אמנות, 14 בדצמבר 2001, עמ' 26 (ריאיון עם חיה שחם על תדמיות, מסכות ותרבות הרייטינג לקראת כנס על שירת נשים).
צפרירה לידובסקי כהן, “קנקן ישן מלא חדש – תדמיות מן הקנון בשירת נשים עברית”, הדואר, גיליון י”ט, 31 באוגוסט 2001, עמ’ 16-15.
רבקה שאול בן צבי, הכול פוליטי, מקור ראשון, 26 באפריל 2013.
נילי גולד, “על גבול האור; חתכים והתבוננויות ביצירת לאה גולדברג מאת חיה שחם”, (Hebrew Higher Education 21 (2019.
פנינה שרביט ברוך

| --- | --- |

 לידה:  26 באפריל 1967  (בת 57) בת ים, ישראל 
 מדינה:  ישראל ישראל
 השכלה:  אוניברסיטת תל אביב מוסמך במשפטים (.LL.M) בהצטיינות אוניברסיטת תל אביב בוגר משפטים (.LL.B) בהצטיינות
 השתייכות:   צבא הגנה לישראל ( הפרקליטות הצבאית)
 תקופת הפעילות:  1989–2009 (כ־20 שנה)
 דרגה:   אלוף-משנה
 תפקידים בשירות
 ראש מחלקת הדין הבין-לאומי הפרקליטות הצבאית  סגנית ראש מחלקת הדין הבין-לאומי
 פעולות ומבצעים
   מלחמת לבנון השנייה מבצע עופרת יצוקה
 תפקידים אזרחיים
 מורה מן החוץ בפקולטה למשפטים באוניברסיטת תל אביב  יו"ר ועד פורום דבורה  ראשת תוכנית משפט וביטחון לאומי ואשכול עוצמה מדינית במכון למחקרי ביטחון לאומי
 
פנינה שרביט ברוך (נולדה ב-26 באפריל 1967) היא עורכת דין ומשפטנית, חוקרת בכירה במכון למחקרי ביטחון לאומי (INSS), ראשת אשכול עוצמה מדינית וראשת התוכנית למשפט וביטחון לאומי. לשעבר ראשת מחלקת הדין הבין-לאומי בצה"ל בדרגת אלוף-משנה.
ביוגרפיה

נולדה ב-1967 בבת ים והיא הצעירה משתי בנותיהם של איזי, עורך דין ונוטריון שעלה מטורקיה וסיליה (לבית סיף) ילידת דרום אפריקה. בגיל 6 עברה עם משפחתה לתל אביב שם למדה בתיכון עירוני ה'.
סיימה במסגרת העתודה האקדמית תואר ראשון במשפטים (LL.B) ובהמשך תואר שני (LL.M). את שני התארים סיימה בהצטיינות באוניברסיטת תל אביב.
בשנת 1989 התגייסה כקצינה למחלקת הדין הבינלאומי (דבל"א) בפרקליטות הצבאית ושרתה בה במשך עשרים שנה, מתוכן חמש שנים כראש המחלקה. במסגרת תפקידה הייתה אחראית על מתן ייעוץ משפטי בתחומי המשפט הבינלאומי והמשפט המנהלי לגורמים הבכירים בצה"ל ובממשלה בנושאים הנוגעים, בין היתר, לדיני מלחמה, דיני כיבוש, דיני הים, לחימה בטרור, הסכמים ביטחוניים, קביעת גבולות, מגעים מדיניים והליכים בינלאומיים. הייתה מפקדת מערך הייעוץ המשפטי האופרטיבי למפקדי צה"ל.
הייתה יועצת משפטית של הוועדה האזרחית במשא ומתן מול הפלסטינים החל משנת 1993 ויועצת משפטית של הסכמי פריס בתחום הכלכלי בשנת 1994 והמשיכה להיות מעורבת במשא ומתן ובליווי יישום ההסכמים עם הפלסטינים.
השתתפה במשלחת הישראלית למשא ומתן עם סוריה בשנת 2000.
לאחר פרישתה מצה"ל שימשה שרביט ברוך מרצה במשפט בינלאומי בפקולטה למשפטים באוניברסיטת תל אביב, שם העבירה קורסים על משפט בינלאומי ועל ההיבטים המשפטיים של הסכסוך הישראלי-פלסטיני. כן העבירה קורס על דיני מלחמה במכללה לביטחון לאומי של צה"ל. כיום היא חוקרת בכירה במכון למחקרי ביטחון לאומי וראשת התוכנית למשפט וביטחון לאומי.
בנוסף היא חברת הנהלה במספר ארגונים:
פורום דבורה – נשים במדיניות חוץ וביטחון לאומי, ושימשה נציגת פורום זה בוועדה המייעצת לנאט"ו בנושאים של נשים, שלום וביטחון.
סגנית נשיא ארגון המשפטנים היהודים הבינלאומי
חברה ברשת נשים מגשרות באזור הים התיכון
מכהנת כנשיאת סניף "פורום הנשים הבינלאומי בישראל" (International Women's Forum - IWF)
שרביט ברוך מפרסמת מאמרים, מעורבת במחקרים ובמפגשים אסטרטגיים ומרצה בפני גורמים בארץ ובחו"ל בתחומים אלה.
לקריאה נוספת

חוק הלוחמים הבלתי חוקיים – מרעיון למציאות, ספר מנחם פינקלשטיין, משפט, ביטחון וספר. עורכים: שרון אפק, עופר גרוסקופף, שחר ליפשיץ, אלעד שפיגלמן, עמודים 351–378 (2020)
המסגרת המשפטית החלה על הלחימה בטרור, קובץ מאמרים. עורכים: חגי גולן, שאול שי. תל אביב: צה"ל - הוצאת מערכות, משרד הביטחון - ההוצאה לאור, 2004
הערות שוליים

1 2  דורית טל אור, פורצת דרך - אל"ם פנינה שרביט ברוך, באתר צוות ארגון גמלאי צה"ל, ‏אפריל 2023
↑  פנינה שרביט- המכון למחקרי ביטחון לאומי
↑  הפרקליטות הצבאית - משימות, מבנה וארגון, באתר צה"ל
↑  אורי שגיא, לקראת בלייר-האוס, היד שקפאה, תל-אביב: ידיעות אחרונות ספרי חמד, 2011, עמ' 300, מסת"ב 978-965-511-477-5
↑  פנינה שרביט ברוך, באתר פורום דבורה
| --- | --- |
בקרת זהויות :  NLI: 987007528259705171  ISNI: 0000 0004 3724 4180  NTA: 395210526  VIAF: 310742720   WorldCat (עם VIAF): 310742720
שבע הגבעות של רומא (סרט)

| --- | --- |
כרזת הסרט
כרזת הסרט
 בימוי:  רוי רולנד
 הופק בידי:  לסטר וולטש
 תסריט:  ארט קוהן, ג'ורג'ו פרוספרי
 עריכה:  ג'ין רוג'ריו
 שחקנים ראשיים:  מריו לנצה מריסה אלסיו רנטו רסקל
 מוזיקה:  ג'וני גרין
 צילום:  טונינו דלי קולי
 מדינה:  ארצות הברית ארצות הברית איטליה איטליה
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  30 בינואר 1958
 משך הקרנה:  107 דקות
 שפת הסרט:  אנגלית, איטלקית
 סוגה:  סרט מוזיקלי, מלודרמה 
 מקום התרחשות:  איטליה 
 תקציב:  908,000 דולר
 הכנסות:  2,155,000 דולר
 דף הסרט ב־IMDb
 
שבע הגבעות של רומא (או להתראות רומא) (באנגלית: Seven Hills of Rome, באיטלקית: Arrivederci Roma) הוא קופרודוקציה איטלקית - אמריקאית משנת 1958 בבימויו של רוי רולנד, עם מריו לנצה, מריסה אלסיו (אנ') ורנטו רסקל (אנ') בתפקידים הראשיים.
זה הסרט לפני האחרון של לנצה וסרטה האחרון של אלסיו.
הסרט צולם ברומא ובו קטע של סיור בהליקופטר מעל האתרים הידועים של רומא כמו הקולוסיאום, פורום רומאנום, נהר הטיבר ועוד.
שם הסרט באנגלית נובע מהשיר "שבע הגבעות של רומא" אותו שר מריו לנצה בלחנו של ויקטור יאנג.
שם הסרט באיטלקית נובע מהשיר "להתראות רומא" ("Arrivederci Roma") אותו שר לנצה ביחד עם ילדה איטלקית לפני קהל בפיאצה נבונה ללחנו של רנטו רסקל שגם משחק בסרט. השיר הזה הפך ללהיט בביצועים של בינג קרוסבי, דין מרטין, קוני פרנסיס, אדי פישר, נט קינג קול, קליף ריצ'רד, פרי קומו ועוד. לנצה מבצע את השיר ביחד עם ילדה איטלקית בשם לואיזה די מאו שנפגש במקרה בעת הצילומים והתרשם מקולה. זו הייתה הופעתה היחידה בסרטים.
בניגוד לשאר סרטיו הוא שר כאן בעיקר שירים ומעט קטעי אופרה מריגולטו ו"מרתה". בסצנה אחת הוא מחקה את זמרתם של פרי קומו, פרנקי ליין, דין מרטין ולואי ארמסטרונג.
תקציר העלילה

מרק רביר (מריו לנצה) הוא זמר אמריקאי ממוצא איטלקי. הוא מאורס לאשת החברה קרול רלסטון (פגי קסטל). לאחר ריב היא מודיעה לו שהיא נוסעת לאיטליה ומרק יוצא בעקבותיה.
על הרכבת לרומא עולה רפאלה מריני (מריסה אלסיו) שנוסעת מסאבונה לרומא ובדרך מאבדת את ארנקה. מרק משלם עבורה את כרטיס הנסיעה ומביא אותה לדירתו של בן דודו פפה בונלי (רנטו רסקל) שהוא פסנתרן במועדונים.
פפה מוכן לארח אותם ומרק מבטיח למצוא עבודה. הוא יוצא לרחובות רומא ושר "קליפסו איטלקי" כאנשים רבים מצטרפים אליו.
באחד הפעמים הוא נתקל בצעירים שרוקדים רוקנרול ומדגים בפניהם את כושר החיקוי שלו לזמרים אחרים.
לבסוף הוא מגיע לפיאצה נאבונה ומוצא שם ילדה ששרה בלווי אקורדיון. הוא שר אתה את השיר "להתראות רומא" כשקהל רב צופה בהם ומריע להם בסוף.
לסוף מקבל מרק עבודה במועדון לילה כשפפה מלווה אותו. מתפתח רומן אהבה משולש בין מרק, פפה ורפאלה. העניינים מסתבכים כשמרק פוגש את ארוסתו קרול. בתחילה הם מתלהבים ומחדשים את ידידותם למורת רוחה של רפאלה שפפה מחזר אחריה אך היא רוצה לחזור למשפחתה. אך לבסוף מבין מרק שקרול אינו בשבילו וחוזר לזרועותיה של רפאלה.
צוות השחקנים

| שם השחקן/ית | שם הדמות | הערות |
| --- | --- | --- |
| מריו לנצה | מרק רביר | זמר |
| מריסה אלסיו | רפאלה מריסי |  |
| פגי קסטל | קרול רלסטון | ארוסתו של מרק |
| רנטו רסקל | פפה בונלי | בן דוד של מרק |
שאולה

שאולה או λ בעקרב הוא הכוכב השני בבהירותו בקבוצת עקרב, ואחד מהכוכבים הבהירים ביותר בשמי הלילה. למרות עובדה זו, זכה הכוכב לציון באייר נמוך (λ היא האות ה-11 באלפבית היווני), ככל הנראה בשל מיקומו הדרומי שמקשה על הצפייה בו מאירופה. פרוש שמו של הכוכב בערבית (الشولاء - אל-שַאוּלַא) הוא "המונף" - המתייחס לזנב העקרב, כיוון שהכוכב נמצא בקצה הזנב, בצמוד לכוכב לסאת' (υ בעקרב) המייצג את העוקץ.
מאפיינים

שאולה הוא למעשה מערכת משולשת הנמצאת במרחק של כ-570 שנות אור ומורכבת משני כוכבי הסדרה הראשית כחולים וכוכב נוסף קטן הרבה יותר שטיבו אינו ידוע בוודאות. שני הכוכבים הגדולים מקיפים זה את זה במרחק של כ-5.7 יחידות אסטרונומיות (מעט יותר מהמרחק של צדק מהשמש) בזמן הקפה של כשלוש שנים (1,082 ימים). מסת הכוכב הגדול מבין השניים, שאולה Aa היא כ-11 מסות שמש, רדיוסו יותר מ-6 רדיוסי שמש והטמפרטורה שלו היא 25,000 קלווין, כך שהוא מוגדר כתת-ענק כחול מסוג ספקטרלי B1.5 IV. כוכב זה הוא משתנה β בקפאוס עם שינוי של כמאית דרגת בהירות במחזוריות של כ-4.68 שעות. הכוכב השני, שאולה B קטן יותר, מסתו כ-8 מסות שמש, רדיוסו כ-5.5 רדיוסי שמש והטמפרטורה שלו היא 21,000 קלווין כך שהוא מסוג ספקטרלי B2 V. רוב הקרינה של שני הכוכבים היא בתחום העל-סגול כך שלמרות שעוצמת ההארה שלהם היא פי 16,000 מהשמש, באור נראה הם קורנים רק פי 2,500 ממנה.
הכוכב הנוסף במערכת, שאולה Ab, הוא עמום בהרבה ומקיף את שאולה A בזמן הקפה של פחות משישה ימים ובמרחק ממוצע של כ-0.15 יחידות אסטרונומיות (כמחצית המרחק של כוכב חמה מהשמש). בשל הקרבה הרבה לשאולה A לא ניתן להבחין בו ישירות וקיומו מוסק מקיומה של קרינת X חריגה משאולה A. מסתו המשוערת של הכוכב היא כ-1.8 מסות שמש וטיבו אינו ברור. קיימות השערות שמדובר בכוכב נייטרונים, ננס לבן או כוכב צעיר בשלבי התהוות, שזו האפשרות הסבירה יותר בהתחשב בגילם הצעיר של שני הכוכבים הגדולים - כ-15 מיליון שנים בלבד.
במרחק זוויתי של 42 שניות קשת ובמרחק זוויתי של 95 שניות קשת משאולה A (פי 1300 ופי 3000 מהמרחק הזוויתי בין שאולה A ושאולה B) נמצאים שני כוכבים עמומים נוספים עם בהירויות מדרגה 15 ו-12. לא ידוע האם שני הכוכבים האלו קשורים למערכת של שאולה או שהם רק במקרה נמצאים באותו קו ראייה.
הכוכב υ (אופסילון) בעקרב (לסאת') המייצג את העוקץ של העקרב נמצא כחצי מעלה מדרום מערב לשאולה.
הערות שוליים

↑  ד"ר יגאל פת-אל, שכיות החמדה בקבוצת עקרב, באתר ynet, 30 ביולי 2010
↑  Bruce McClure, Meet The Scorpion’s Stinger Stars, Shaula And Lesath, באתר EarthSky, ‏27 ביולי 2020 (באנגלית)
1 2  K. Uytterhoeven, B. Willems, K. Lefever, C. Aerts, J. H. Telting & U. Kolb: Interpretation of the variability of the β Cephei star λ Scorpii, Astronomy and Astrophysics, v.427, p.581-592 (2004)